Барчеллона-Поццо-ди-Готто

Барчеллона-Поццо-ди-Готто ( [ˈ]bartʃelˈloːna ˈpottso di ˈɡɔtto]) —Италиянын Сицилия аралындагы шаар. Ал Тиррен деңизинин жээгинде, Сицилиянын түндүк-чыгышында жайгашкан жана Мессина провинциясына карайт.  

 Калкы 
2011-жылкыга карата 41 719 киши болгон.    

 Аталышы 
Шаардын аталышы анын Испаниянын Барселона шаарына географиялык окшоштугуна байланыштуу болушу мүмкүн, анткени экөө тең деңиз менен тоонун ортосунда жайгашкан."Поццо-ди-Готто" ("Goto кудугу") аталышы XV кылымда белгилүү бир Николò Гото аттуу адам өз жерлерин сугаруу үчүн курдурган кудукка тиешелүү. Убакыттын өтүшү менен бул кудук айланасында чакан айыл өсүп чыккан. Башында Барчеллона жана Поццо-ди-Готто эки башка калаа болуп, алар 1835-жылы биригип, бирдиктүү шаарга айланган. 

 Тарыхы 
Барчеллона жана Поццо-ди-Готто башында эки өз алдынча муниципалитет болгон. Илгери Барчеллона Кастрореале шаарынын бир бөлүгү, ал эми Поццо-ди-Готто Милаццого көз каранды айыл катары эсептелген.

Бирок, кийинчерээк экөө тең өз алдынчалыкка жетишкен. 1639-жылдын 22-майында келишим аркылуу Поццо-ди-Готто эркин шаарга айланган. Шаардын гербине ачылган канаттуу падышалык бүркүт жана анын алдындагы кудук түшүрүлгөн. Бул символизм Николò Гото аттуу киши курдурган кудуктун айланасында өсүп чыккан айылдын тарыхын чагылдырган.

Барчеллона болсо 1815-жылы Сицилия парламентинин чечими менен өзүнчө муниципалитетке айланган, бирок анын так чек аралары 1823-жылдын 28-февралындагы Падышалык Жарлык менен бекитилген.
 Булактар 
Comune - Barcellona Pozzo di Gotto ( расмий сайт) 

Il censimento della popolazione e delle abitazioni anno 2011 (калкы) 

Perché Barcellona Pozzo di Gotto si chiama così? Storia e curiosità sul nome 

La storia di Barcellona Pozzo di Gotto (тарыхы)